หลังจากมีเพศสัมพันธ์ในช่วงมีประจำเดือน อาการเริ่มหลังจากประจำเดือนใกล้หมด ตกขาวเริ่มออกมาเยอะส่วนมากเป็นสีเหลืองค่ะ แสบคันปัสสาวะ เวลาฉี่กลั้นไม่ค่อยได้ ฉี่ออกมาไม่ได้เจ็บแสบมากแต่มันรู้สึกแสบนิดๆแล้วก็คันร่วมด้วย พอปวดฉี่ก็ฉี่ได้นิดเดียว อยากทราบว่าตัวเองเข้าค่ายโรคหนองในรึป่าวคะ
สวัสดีค่ะ ตกขาว สามารถมีอยู่ได้ตามปกติค่ะ แต่ถ้ามีปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว เป็นฟอง หรือมีอาการเเสบคันช่องคลอด อาจเป็นตกขาวที่ผิดปกติได้ค่ะตกขาวซึ่งสามารถเกิดได้จากหลายสาเหตุเช่น การติดเชื้อ หรือ การอักเสบในช่องคลอด-การติดเชื้อรา (Vulvovaginal candidiasis) ส่วนใหญ่ตกขาว จะมีลักษณะตกขาวเป็นก้อนสีขาว คล้ายนมบูด สีเหลืองปนบ้าง มีอาการเเสบคันช่องคลอด หรืออวัยวะเพศภายนอกร่วมด้วย-หนองใน (Gonorrhea) อาจเกิดได้ และสัมพันธ์กับการมีเพศสัมพันธ์ โดยที่ตกขาวอาจมีสีเขียวปนเหลือง มีกลิ่นเหม็น หรือมีอาการเเสบคันช่องคลอดมาก ในบางรายมีการติดเชื้อที่รุนเเรงไปถึงท่อปัสสาวะทำใ้หีมีปัสสาวะเเสบขัดด้วย โดยส่วนมากต้องฉีดยาฆ่าเชื้อร่วมกับรับประทานยาค่ะ แนะนำให้สอบถามอาการของคู่นอนด้วยว่ามีอาการปัสสสาวะเเสบขัด หรือมีสารคัดหลั่งออกมาจากอวัยวะเพศด้วยหรือไม่-แบคทีเรีย (Bacterial vaginosis) มีตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก เกิดจากการที่สมดุลความเป็นกรด ด่าง ภายในช่องคลอดเสียไปค่ะ-ปรสิต (Trichomonas vaginalis) ตกขาวมีปริมาณเยอะขึ้น มีสีเหลือง แสบคันช่องคลอดมาก คู่นอนอาจมีสารคัดหลั่งลักษณะคล้ายกันออกจากอวัยวะเพศ บางครั้งอาจมีปัสสาวะเเสบขัดร่วมด้วยได้เช่นกัน-หนองในเทียม (Chlamydia) ส่วนมากอาการเป็นไม่มาก อาจมีตกขาวเพิ่มขึ้นเล็กน้อยลักษณะตกขาว เท่าที่อธิบายมา อาจเข้าได้กับหลายอย่างค่ะ ไม่ว่าจะเป็นหนองในแท้หรือเทียม หรือการติดเชื้อปรสิต หรืออาจเป็นแบคทีเรียก็ยังได้ค่ะ แนะนำให้มาตรวจเพิ่มเติม อย่างละเอียดกับสูตินรีเเพทย์ค่ะ เพื่อหาสาเหตุ ร่วมกับการตรวจปัสสาวะเพื่อดูการติดเชื้อ เนื่องจากท่อปัสสาวะอักเสบ อาจทำให้ปัสสาวะบ่อยเเละแสบขัดได้ ท้ังนี้เพื่อให้การรักษาที่ถูกต้องค่ะ